O‘zbekistonda ikkinchi Konfutsiy instituti ochiladi

Toshkent va Pekin Samarqandda Konfutsiy instituti ochish ishlarini olib bormoqda, deya xabar berdi 12news.uz.

Ma’lum bo‘lishicha, O‘zbekiston-Xitoy hukumatlararo qo‘mitasi ilmiy-texnik hamkorlik bo‘yicha bo‘linmasining 17-iyulda Toshkentda bo‘lib o‘tgan majlisida bunday xabar berilgan.
Eslatib o‘tamiz, 2013-yilning 9—10-sentabr kunlari Xitoy Xalq Respublikasi Raisi Si Szinpinning yurtimizga tashrifi davomida Samarqand shahrida Konfutsiy institutini tashkil etish bo‘yicha hamkorlik to‘g‘risidagi bitim imzolangan edi.
Toshkentda har yili 400 ga yaqin tinglovchi saboq oladigan birinchi bunday institut 2005-yilda ochilgan.